

**ประกาศเทศบาลเมืองแม่โจ้**

**เรื่อง ประกาศใช้แผนอัตรากำลัง 3 ปี (พ.ศ. 2561 - 2563)**

----------------------------------------------------

ตามที่ คณะกรรมการพนักงานเทศบาลจังหวัดเชียงใหม่ (ก.ท.จ.) มีมติเห็นชอบแผนอัตรากำลัง 3 ปี (ปีงบประมาณ พ.ศ. 2561 – 2563) ของเทศบาลเมืองแม่โจ้ ในการประชุมครั้งที่ 10/2560 เมื่อวันที่ 19 กันยายน 2560 นั้น

เพื่อให้เทศบาลเมืองแม่โจ้ นำแผนอัตรากำลัง 3 ปี (ปีงบประมาณ พ.ศ. 2561 – 2563) ไปใช้เป็นเครื่องมือในการกำหนดตำแหน่ง การจัดอัตรากำลังโครงสร้างให้เหมาะสมกับอำนาจหน้าที่ของเทศบาลเมืองแม่โจ้ และเพื่อเป็นแนวทางในการดำเนินการวางแผนการใช้อัตรากำลังการพัฒนาบุคลากร ให้เหมาะสม เกิดประโยชน์สูงสุดต่อประชาชน เกิดผลสัมฤทธิ์ต่อภารกิจตามอำนาจหน้าที่ มีประสิทธิภาพ มีความคุ้มค่า สามารถลดขั้นตอนการปฏิบัติงานและสามารถตอบสนองความต้องการของประชาชน ให้สามารถดำเนินการตามภารกิจหน้าที่ความรับผิดชอบของเทศบาลเมืองแม่โจ้ ได้สำเร็จตามวัตถุประสงค์ เทศบาลเมืองแม่โจ้ จึงประกาศใช้แผนอัตรากำลัง 3 ปี (ปีงบประมาณ พ.ศ. 2561 – 2563) ตั้งแต่วันที่ 1 ตุลาคม 2560 เป็นต้นไป

จึงประกาศให้ทราบโดยทั่วกัน

ประกาศ ณ วันที่ 29 เดือน กันยายน พ.ศ. 2560

(นายเอกชัย สายหยุด)

รองนายกเทศมนตรี รักษาราชการแทน

นายกเทศมนตรีเมืองแม่โจ้